Luettelo televisiosarjan Downton Abbey jaksoista
Jaksoluettelo > Toinen tuotantokausi (2011)

| # | Σ # | Nimi | Ohjaus | Käsikirjoitus | Alkup>  esityspäivä | Suomen esityspäivä |
| --- | --- | --- | --- | --- | --- | --- |
| 8 | 1 | ”Episode One” | Ashley Pearce | Julian Fellowes | 2011-09-1818. syyskuuta 2011 | 2012-01-033. tammikuuta 2012 |
Marraskuu 1916. Sotaa käydään edelleen, ja Matthew on määrätty Sommeen. Hän suunnittelee palaavansa pian alkavalla lomalla Downtoniin. Matthew on mennyt kihloihin neiti Lavinia Swiren kanssa. Lady Mary yrittää peittää tunteensa kuullessaan kihlauksesta, ja kertoo muille Sir Richard Carlislen, sanomalehden päätoimittajan, olevan tulossa tapaamaan häntä. Kun Lady Mary jää kahden Annan kanssa, hän purskahtaa kuitenkin itkuun. Palveluskunta valmistelee tulevaa Downtonin hyväntekeväisyyskonserttia sairaalan hyväksi. Batesin lähdettyä Lontooseen äitinsä hautajaisiin ja Thomasin liityttyä armeijaan, palveluskunnalla on vaikeuksia suoriutua kaikista askareista. Uusi sisäkkö Ethel on juuri saapunut, eikä neiti O’Brien pidä hänestä. O’Brien ilkeilee Ethelille toistuvasti. Bates kertoo Annalle erottuaan viimein Verasta ja pyytää Annaa menemään naimisiin kanssaan. Myöhemmin Vera saapuukin Downtoniin, ja uhkaa kertoa Annan osuuden Lady Maryn ja turkkilaisen Pamukin tapauksessa, jos Anna ei jätä Batesia välittömästi. Rouva Hughes kuulee salaa Veran suunnitelmasta, ja kertoo siitä myöhemmin Carsonille. Carson mainitsee asiasta herra jaarlille, joka katuu kohdeltuaan Batesia huonosti. Lady Sybil on innoissaan voidessaan auttaa sodassa omalta osaltaan, ja aloittaakin koulutuksen hoitajaksi. Hänen lähtiessään Branson kertoo tunteistaan Sybiliä kohtaan. Matthew ja Lady Mary välittävät selvästi edelleen toisistaan, mutta Matthewn kihlaus ja paluu armeijaan eivät voisi osua huonompaan ajankohtaan. Lady Mary hyvästelee Matthewn juna-asemalla ja antaa hänelle oman onnenlelunsa, jota Matthew pitää mukanaan ollessaan sodassa. Matthew ja Thomas käyvät merkityksellisen keskustelun elämästä teekupposen äärellä majapaikassaan kesken sotimisen. Keskustelun päätteeksi sotaan muutenkin kyllästynyt Thomas päättää haavoittaa itseään tarkoituksella, päästäkseen pois rintamalta. 
| 9 | 2 | ”Episode Two” | Ashley Pearce | Julian Fellowes | 2011-09-2525. syyskuuta 2011 | 2012-01-1010. tammikuuta 2012 |
Huhtikuu 1917. Iso osa palveluskunnan miehistä on sodassa ja Carsonilla on paineita saada kaikki työt tehtyä hänen korkeiden standardiensa mukaisesti. Hänen täytyy myöntyä päästämään osa palveluskunnan naisista tarjoilemaan illallisilla. Herra jaarlin täytyy palkata itselleen uusi kamaripalvelija, ja paikan saa Lang, joka on juuri palannut sodasta. William on iloinen saadessaan tärkeän kirjeen. Rouva Patmore kuulee järkyttävän uutisen sotilasveljenpojastaan. Thomas palaa sodasta ja aloittaa työt sairaalassa Lady Sybilin rinnalla. Sairaalaan saapuu sokeutunut nuori potilas, ja Thomas kiinnostuu tästä nuoresta luutnantista. Molesley ihastuu Annaan. Matthew saa tiedon väliaikaisesta siirrostaan takaisin Englantiin. Carson neuvoo Lady Marya tunnustamaan rakkautensa Matthewlle ennen kuin on liian myöhäistä. Samaan aikaan Lavinia, Matthewn uusi morsian, joka asuu rouva Crawleyn luona, kohtaa epämieluisan henkilön menneisyydestään. 
| 10 | 3 | ”Episode Three” | Andy Goddard | Julian Fellowes | 2011-10-022. lokakuuta 2011 | 2012-01-1717. tammikuuta 2012 |
Heinäkuu 1917. Kylän sairaalassa on ahdasta, kun loukkaantuneita sotilaita tuodaan yhä vain lisää, joten Downton muutetaan toipilaskodiksi monelle heistä. Neiti O’Brien ihmettelee Isobel Crawleyn käskytystä ja Coran jäämistä taka-alalle, ja ehdottaa, että Thomas voisi tukea Coran asemaa sairaalassa. Violet uskoo vahvasti, että Lady Mary ja Matthew ovat edelleen rakastuneita toisiinsa, joten Rosamundin avulla hän yrittää parhaansa päättääkseen Matthewn ja Lavinian kihlauksen. Violet on myös vakuuttunut, että Lavinian ja Sir Richardin välillä olisi jotakin muutakin kuin he antavat ymmärtää. Samaan aikaan Anna törmää Batesiin kylällä, ja heistä tuntuu, että heillä on vielä tulevaisuus yhdessä edessään, kun Bates kertoo suunnitelmastaan ex-vaimonsa varalle. Downtonissa on kuhinaa, kun William pyytää Daisya menemään naimisiin kanssaan juuri ennen lähtöään sotaan, ja rouva Patmore reagoi vahvasti huomautukseen. 
| 11 | 4 | ”Episode Four” | Brian Kelly | Julian Fellowes | 2011-10-099. lokakuuta 2011 | 2012-01-2424. tammikuuta 2012 |
Alkuvuosi 1918. Ethelin romanssi majuri Bryantin kanssa päättyy Ethelin potkuihin. Myöhemmin hän palaa Downtoniin kertomaan olevansa raskaana. Konsertin valmistelut ovat täydessä käynnissä Downtonissa. Isobelin ja Coran välillä on selvää jännitettä, ja Ethil saa huolestuttavia uutisia Matthewsta ja Williamista. Branson tunnustaa tunteensa Sybilille jälleen. Herra jaarli kuulee Batesin työskentelevän läheisessä pubissa ja käy tapaamassa tätä. Herra jaarli saa kirjeen Sir Carlislelta, ja kirje aiheuttaa hänelle huolta ja johtaa epämieluisaan keskusteluun Lady Maryn kanssa. Daisy ja rouva Patmore auttavat Rouva Birdiä hänen soppakeittiössään Crawleyn talossa. 
| 12 | 5 | ”Episode Five” | Brian Kelly | Julian Fellowes | 2011-10-1616. lokakuuta 2011 | 2012-01-3131. tammikuuta 2012 |
Kesä 1918. Herra jaarli saa järkyttäviä uutisia rintamalta; Matthew ja William ovat molemmat haavoittuneet Ranskassa. William on saanut vakavia, parantumattomia vammoja keuhkoihinsa, ja pyytää Daisya naimisiin kanssaan ennen kuin itse kuolee. Matthew on saanut vakavan selkäydinvamman, ja hän on halvaantunut vyötäröstä alaspäin. Hänelle kerrotaan, ettei hän voi enää koskaan kävellä tai saada lapsia. Lavinia vaatii, ettei tämä saa vaikuttaa heidän parisuhteeseensa. Häntä ei huoleta ajatus seksittömästä ja lapsettomasta elämästä, vaan hän haluaa vain huolehtia Matthewsta. Matthew kuitenkin käskee Lavinian unohtamaan hänet ja käskee hänet lähtemään, ja Lady Mary yrittää hoitaa Matthewta. Carson ja rouva Hughes palkkaavat uuden sisäkön Janen, vaikka hän on sotaleski ja äiti. Rouva Hughes on salaa auttanut Etheliä hänen lapsensa kanssa, kun Ethelin rakastaja majuri Bryant välttelee häntä täysin. Vaikka Daisy ei todella rakasta Williamia, rouva Patmore suostuttelee Daisyn naimaan Williamin, jotta William voisi kuolla onnellisena. Williamin toiveesta Daisy tulisi näin saamaan leskeneläkettä, joka voisi elättää häntä. He menevät naimisiin Williamin maatessa sängyssä, ja läsnä on koko palveluskunta, Lady Edith  ja leskikreivitär. William kuolee vihkimisen jälkeen nukahdettuaan Daisy vierellään. Bates raivostuu ex-vaimonsa Veran uhatessa paljastaa Lady Maryn ja turkkilaisen Pamukin skandaalimaisen salaisuuden. Bates on maksanut Veralle avioerosta luullen tämän olevan tyytyväinen. Kun tämä selviää Marylle, hän tunnustaa kaiken Richard Carlislelle ja pyytää tältä apua; tämä pakottaa hänet hyväksymään Carlislen kosinnan. Carlisle nauttii tilanteesta, jossa Lady Mary on ”loukussa” salaisuutensa kanssa, sidoksissa häneen. Lady Mary palaa Downtoniin, ja Carlisle saa Veran allekirjoittamaan luottamuksellisen sopimuksen julkaisusta yksinoikeudella, ja Vera saadaan hiljennettyä. Carlisle julkaisee kihlauksen sanomalehdessä, Lady Marylle kertomatta. Huijattu Vera saa tietää totuuden sopimuksesta, ja uhkaa edelleen pilata Batesin elämän. 
| 13 | 6 | ”Episode Six” | Andy Goddard | Julian Fellowes | 2011-10-2323. lokakuuta 2011 | 2012-02-077. helmikuuta 2012 |
Marraskuu 1918. Pahoja palovammoja saanut kanadalainen mies pyytää päästä Downtoniin vierailulle väittäen olevansa sukua perheelle. Herra jaarli suostuu miehen vierailuun olettaen hänen olevan kaukaista sukua, mutta tulija yllättää kaikki ilmoittamalla olevansa Patrick Crawley, oletetusti kuollut perijä. Hän kertoo selvinneensä Titanicin onnettomuudesta ja kärsineensä muistinmenetyksestä pystymättä tunnistamaan itseään, ja eläneensä kanadalaisena kunnes sota-ajan kokemukset palauttivat hänen muistinsa osittain takaisin. Lähes kaikki Downtonissa epäilevät hänen olevan Patrick, vaikka hän tuntuu muistavan paljon yksityiskohtia, joista vain Patrick voisi tietää. Vain Lady Edith uskoo häntä ja hänen kiinnostuksensa Patrickia kohtaan kasvaa. Patrick uskottelee olleensa aina rakastunut Edithiin eikä Lady Maryyn. Herra jaarli tutkii miehen taustaa ja paljastuu, että Patrick Crawleylla oli ystävä, joka muutti Kanadaan. Tämä aiheuttaa miehen nopean lähdön kartanosta, jättäen jälkeensä vain kirjeen Lady Edithille, jossa allekirjoitus on tarkoituksellisesti moniselitteinen. Matthew alkaa tottua tilaansa ja on jatkuvasti Lady Maryn hoidossa, mikä ei miellytä Sir Richard Carlislea. Carlisle ja Cora juonittelevat, ja herra jaarlin harmiksi he tuovat Lavinian takaisin kertomaan, ettei hän aio jättää Matthewta. Cora huolestuu Isobelin aggressiivisesta johtamisesta Downtonin toipilaskodissa, kunnes Violet puhuu Isobelin ympäri, että hänen hoitajan taitojaan tarvittaisiin enemmän muualla kuin toipuvien potilaiden luona. Ethel kuulee majuri Bryantin kuolleen. Carson pohtii Sir Richardin houkuttelevaa tarjousta lähteä Downtonista ja tulla Carlislen hovimestariksi, kun hän ja Lady Mary menevät naimisiin ja muuttavat pois. Branson vaatii Lady Sybilin vastausta hänen kosintaansa. Bates järkyttyy kuullessaan eroprosessinsa laillisuuden kyseenalaistettavan, kun Vera paljastaa Batesin maksaneen hänelle, jotta Vera jättäisi hänet rauhaan. Bates matkustaa Lontooseen yrittäen jälleen selvittää asioita Veran kanssa. Palatessaan hän saa uutisen Veran kuolemasta. Pian tämän jälkeen sota päättyy aselepoon. 
| 14 | 7 | ”Episode Seven” | James Strong | Julian Fellowes | 2011-10-3030. lokakuuta 2011 | 2012-02-1414. helmikuuta 2012 |
1919. Kun Downtonin asukkaat yrittävät palata normaaliin elämään aselevon alettua, Matthew alkaa tuntea jalkansa jälleen. Eräänä päivänä hän näkee Lavinian pudottavan painavan tarjottimen, ja yhtäkkiä hän nousee jaloilleen. Tohtori Clarkson myöntää tienneensä tästä mahdollisuudesta, mutta ei halunnut herättää turhaa toivoa. Matthew ilmoittaa hänen ja Lavinian menevän pian naimisiin. Violet kertoo Matthewlle, että Lady Mary rakastaa häntä edelleen, mutta Matthew tuntee velvollisuudekseen naida Lavinian, koska tämä oli valmis uhraamaan elämänsä hänen vuokseen. Richard Carlisle pyytää Annaa vakoilemaan Lady Marya, ja Carlislen käytös saa Carsonin kieltäytymään tarjouksestaan olla hänen hovimestarinsa. Bates tajuaa Veran tehneen itsemurhan saadakseen Batesin näyttämään murhaajalta. Kun majuri Bryantin vanhemmat vierailevat Downtonissa nähdäkseen majuripoikansa toipumispaikan, rouva Hughes järjestää heille tapaamisen Ethelin ja Ethelin vauvan kanssa. Herra Bryant kieltäytyy uskomasta häntä. Thomas löytää uuden tavan ansaita rahaa sodan jälkeisillä pimeillä markkinoilla. Herra jaarli kiinnostuu uudesta sisäköstä, Janesta, ja suutelee häntä. Sybil tekee rajun päätöksen karata Bransonin kanssa. Lady Mary huomaa heidän suunnitelmansa, jolloin hän Lady Edithin ja Annan kanssa etsii heidät ja he pyytävät Sybiliä palaamaan ja kertomaan vanhemmilleen suunnitelmistaan. 
| 15 | 8 | ”Episode Eight” | James Strong | Julian Fellowes | 2011-11-066. marraskuuta 2011 | 2012-02-2121. helmikuuta 2012 |
Huhtikuu 1919. Matthewn ja Lavinian hääjärjestelyt ovat käynnissä. Lady Sybil kertoo halustaan naida Bransonin, mikä järkyttää herra jaarlia ja Coraa. Herra jaarli on vahvasti tätä vastaan, ja sanoo avioitumisen aiheuttavan sosiaalista häpeää. Hän uhkaa Sybiliä perinnöttömyydellä, mutta tämä ei hetkauta Sybiliä. Herra jaarli yrittää lahjoa Bransonin, mutta Bransonin aikeet ovat vilpittömät ja hän kieltäytyy tästä. Kreivitär, Carson ja Lavinia sairastuvat espanjantautiin. Thomasin pimeä kauppa epäonnistuu pahasti ja Thomas jää rahattomaksi ja työttömäksi, mutta Carsonin sairastuttua, hänestä onkin apua Downtonissa. Matthew päätyy kahden Lady Maryn kanssa ja kertoo, mitä Violet sanoi hänelle aiemmin. Molemmat ymmärtävät, etteivät he voi mennä naimisiin, koska se olisi julmaa Laviniaa kohtaan. Silti he suutelevat ja Lavinia näkee heidät tullessaan portaita alas. Kun Lavinian tila huononee ja häät siirtyvät, hän sanoo Matthewlle kuulleensa ja nähneensä kaiken. Hän ehdottaa Matthewlle kihlauksen purkua, mutta Matthew vastustaa sitä. Carlisle saapuu Downtoniin peläten, että Lavinian sairaus toisi Matthewn ja Lady Maryn yhteen. Daisy on ahdistunut, kun Williamin isä toivoo Daisyn käyvän hänen luonaan. Ethel yllättyy, kun majuri Bryantin vanhemmat haluavat tavata hänet, mutta majurin isä haluaakin vauvan itselleen pysyvästi. Lopulta Ethil päättää pitää lapsen. Herra jaarlin on vaikea vastustaa halujaan Janea kohtaan, mutta heidän yöllinen kohtaamisensa huomataan ja Jane päättää lähteä Downtonista. Veran kuolemaan liittyvät lailliset epäselvyydet saavat Annan vaatimaan, että Bates menisi hänen kanssaan naimisiin, jotta hän voisi olla aviomiehensä tukena. He menevät salaa naimisiin, ja Lady Mary järjestää heille mahdollisuuden yöpyä Downtonin vierashuoneessa, saadakseen viettää hääyönsä yhdessä. Coran tila pahenee, ja Clarkson pelkää pahinta. O’Brien hoivaa häntä väsymättömästi, ja yrittää pyytää tämän anteeksiantoa. Tautiin kuolee kuitenkin Lavinia, joka sanoo sen olevan Matthewlle parhaaksi. Syylliseksi itsensä tunteva Matthew kertoo Lady Marylle heidän parisuhteensa olevan näin mahdoton. Viimeaikaisten tapahtumien uuvuttamana herra jaarli antaa vastahakoisesti siunauksensa Lady Sybilille ja Bransonille. Jakso päättyy, kun Bates tullaan pidättämään entisen vaimonsa murhasta.